text: S-formand Mette Frederiksen besøgte hjemløse i Vejle
  04 marts 2016 kl. 18.47
  Hyttebyen i Vejle fik i dag besøg af Socialdemokraternes formand Mette Frederiksen. Hyttebyen giver tag over hovedet for hjemløse og socialt udsatte. 
  Mette Frederiksen besøgte fredag eftermiddag hyttebyen på Vestre Engvej i Vejle.
  Hyttebyen er opført - og ejes - af Arbejdernes Andelsboligforening (AAB) i Vejle.
  Huslejen betales til AAB og driften af afdelingen er som en almindelig almen boligafdeling, som Vejle Kommune har etableret i samarbejde med Kirkens Korshær  som et tilbud til hjemløse. Vejle Kommune står sammen med Kirkens Korshær for visitationen af beboerne til boligerne.
  Partiformanden var i Vejle for at deltage fejringen af, at det er 125 år siden, den socialdemokratiske partiforening i Vejle blev stiftet - og inden festlighederne blev der tid til at besøge hyttebyen.
   
  .
  